રાજપીપળા, દેડીયાપાડા: નર્મદા જિલ્લામાં બે અલગ અલગ અકસ્માત થયા હતા જેમાં બે વ્યક્તિઓના મોત થયા હતાં જયારે ત્રણ ને ગંભીર ઈજાઓ થતા સારવાર માટે સરકારી સરકારી હોસ્પિટલમાં ખસેડાયા છે. અંકતેશ્વરના બે મિત્રોની બાઇક ખાડામાં ઉતરી પડી હતી જયારે ટીંબાપાડા નજીક બાઇકને કારના ચાલકે ટકકર મારી હતી. એકતેશ્વરના બે મિત્રો નરેશ તડવી અને સંજય તડવી ગતરોજ નરેશની બાઈક લઈ તિલકવાડા વીજ કંપનીની કચેરીએ લાઈટ બિલ ભરી પરત ફરતા હતા. આલમપુરા પાસેના વળાંકમાં નરેશ તડવીએ પોતાની બાઈક સીધી સામેના ખાડામાં ઉતારી દેતા તેનું ઘટના સ્થળે જ મોત થયું હતું. જયારે મિત્ર સંજયને ગંભીર ઈજાઓ થઇ હતી.